Správa zo zahraničnej pracovnej cesty

1. Účastník ZPC: 
Mgr. Jana Čopíková, PhD., ŠPÚ - Oddelenie pre predmety s prírodovedným zameraním,
EN B2, DE A2

2. Zahraničná pracovná cesta:

Štát:	Belgicko
Mesto:	Brusel
Vykonaná v dňoch:	18. – 20. november 2012
Prijímajúca organizácia:	Európska školská sieť - EUN
Účel cesty:	Študijný pobyt - tvorba elektronických kníh s využitím programu iBook Author
Spôsob financovania:	EUN a MŠVVŠ SR

3. Rámcový program pobytu:
18.11.2012 prílet do Bruselu, 
19.11.2012 od 10.30h do 17.30h školenie na tvorbu elektronických kníh s využitím programu iBook Author,
20.11.2012 od 9.00h do 15.15h školenie na tvorbu elektronických kníh s využitím programu iBook Author, po skončení odlet do Viedne/Bratislavy

4. Stručný priebeh rokovaní, resp.  študijného pobytu:
Školenie Tvorba interaktívnych elektronických kníh programom iBook Author (Creating interactive textbooks with iBook Author) som sa zúčastnila spolu s p. PaedDr. P. Bernáthom – vybraný zástupca z MPC Bratislava. Toto školenie organizovala EUN vo Future Classroom Lab by European Schoolnet v Bruseli a cieľom školenia bolo ponúknuť účastníkom návody a postupy ako tvoriť interaktívne elektronické knihy. Celé školenie viedol p. Kurt Klynen (Senior Apple educator). Školenia sa zúčastnilo 20 zástupcov zo štátov Európy, ktorých ministerstvá školstva  a ITC spoločnosti podporujú EUN. Samotné školenie bolo vedené vhodne a zrozumiteľne.

Program školenia 19.11.2012
V úvode prebehlo predstavenie účastníkov jednotlivých krajín. Práca prebiehala v malých skupinkách (dvojice-trojice) zoskupených podľa jednotlivých účastníkov (zástupcovia krajín). Každá skupina mala k dispozícii počítač Mac a iPad (produkty spoločnosti Apple). Práca prebiehala systematicky – výklad školiteľa, následne práca v skupine - odskúšanie prebratého celku. Výstupom každej skupiny z tohto školenia bola vytvorená interaktívna elektronická kniha.
Školenie prebiehalo v blokoch:
10:30-10:50 – už spomenuté predstavenie nielen účastníkov školenia, ale aj samotného programu a problematiky iBooks – k tvorbe iBooks je potrebné mať k dispozícii počítač firmy Apple spolu s príslušenstvom a rovnako aj iPad
10:50-11:50 – blok venovaný problematike získavania informácií (predstavené produkty, aplikácie pre prácu s iBook) – predstavené internetové fóra a stránky pre prácu s iBookmi
12:05-13:15 – práca so šablónami v programe iBook – vysvetlenie hierarchickej štruktúry iBook (kapitoly, strany, sekcie), formátovanie textu a obrázkov, importovanie textov z existujúcich súborov (napr. z MS Word) – v skupine sme pracovali so vzorovou šablónou. Boli nám predstavené stránky k získaniu obrázkov pre jednotlivé kapitoly a sekcie.
14:15-17:30 – práca s nástrojmi Widget – tvorba zvuku a videa, galérií, interaktívnych obrázkov a 3D modelov – Widget nástroje predstavujú samotnú interaktivitu elektronických kníh. Tento bod zaberal hlavnú časť školenia – jedná sa o vytvorenie samotného obsahu elektronickej knihy a zabezpečenie jej interaktivity využitím videa, zvuku, galérií obrázkov, 3D modelov. Jednotlivé skupiny pracovali na výstupe zo školenia (vlastná elektronická kniha). Skupiny medzi sebou kooperovali, nakoľko niektoré štáty (napr. Holandsko, Estónsko, Nórsko) uvedené elektronické knihy už používajú a majú pozitívne skúsenosti s ich tvorbou. Opäť boli predstavené internetové stránky z ktorých je možné bez poplatku použiť 3D modely, videá... a prekonvertovať ich do podoby potrebnej v internetovej knihe.

Program školenia 20.11.2012
Školenie rovnako ako 19.11.2012 prebiehalo v časových blokoch:
9:00-10:15 – práca s nástrojmi Widget– tvorba prezentácií – nástroje Widgets umožňujú vkladať vlastné PWP prezentácie do elektronických kníh prostredníctvom aplikácie Keynote
10:15-11:00 - práca s nástrojmi Widget- kontrolné otázky – tvorba kvízov, puzzle, otázok s možnosťou výberu viacerých odpovedí, priraďovanie obrázkov k textu a naopak – všetko so zreteľom na použitie v elektronickej knihe
11:15-12:15 - práca s nástrojmi Widget – HTML, interaktívna časová os, ankety, twitter, youtube videá – ukážka vkladania HTML odkazov do použitého textu, prostredníctvom nich zabezpečenie interaktivity cez aplikáciu iBooks Generator, Bookry a Hype programu
13:15-14:20 -  práca s nástrojmi Widget – študijné karty a slovníky – predstavenie možnosti vkladania týchto komponentov do elektronickej knihy
14:30-15:15 – zhrnutie obsahu + prezentácia vlastných elektronických kníh – školiteľ Kurt Klynen prešiel obsah jednotlivých blokov a nasledovala samostatná práca v skupinách, kde sa dokončovali jednotlivé elektronické knihy. Nakoniec každá skupina predstavila prepojením iPadu a interaktívnej tabule ostatným účastníkom svoje knihy – kniha mala obsahovať všetky aplikácie, ktoré boli počas školenia predstavené. Zároveň boli vytvorené iBooky (eletronické knihy) exportované ako aplikácie iBooks a boli ukázané možnosti publikovania vytvoreného obsahu na internete buď na platenom účte (každý publikujúci získava ISBN a všetky potrebné údaje s tým, že jeho knihu si môžu ďalej kúpiť používatelia tejto aplikácie) alebo na účte, ktorý je v aplikácii prístupný bezplatne

5. Odporúčané závery:
Na základe získaných informácií počas školenia, ale aj z diskusií jednotlivých participantov môžem konštatovať, že Slovensko zaostáva za vedúcimi krajinami EU v tvorbe interaktívnych elektronických kníh a e-learningu. Spôsob tvorby elektronických kníh s využitím programu iBook Author nie je komplikovaný, no k jeho používaniu je potrebné patričné vybavenie škôl najnovšími technológiami (v tomto konkrétnom prípade produkty firmy Apple). 

6.   Prehľad prinesenej dokumentácie a miesto jej uloženia
Žiadna

7.   Osobitne vyhodnotený očakávaný prínos ZPC
Získanie nových informácii o tvorbe interaktívnych elektronických kníh využitím programu iBook Autor a možnosť implementácie do praxe (aj tu potrebné vybavenie).

8.    Prínos účastníka pre riešenie problémov a presadzovanie záujmov SR
Primárne skúsenosti a nadobudnuté informácie pre tvorbu interaktívnych elektronických kníh a ich využívanie vo vyučovacom procese.

9.    Spôsob zverejnenia výsledkov ZPC, prenos získaných informácií
Súhlasím s uverejnením. Ochotne tiež poskytnem informácie osobne alebo telefonicky.

Správu vypracoval: Mgr. Jana Čopíková, PhD.

Dátum: 27. 11. 2012

Správu schválil: Ing. Ľubomír Šimášek